
	1.
	Informatīvais ziņojums
Informatīvais ziņojums par universālā pasta pakalpojuma nodrošināšanu
	Iebildums (FM - 15.04.2026.)
Lūdzam papildināt informatīvā ziņojuma 2.4. sadaļu “Atbrīvojums no pievienotās vērtības nodokļa piemērošanas” ar novērtējumu par PVN ieņēmumu samazinājumu, kas rastos atbrīvojuma no PVN piemērošanas attiecībā uz abonēto preses izdevumu piegādes pakalpojumiem.

Vienlaikus lūdzam papildināt minēto sadaļu ar informāciju, ka Fiskālās disciplīnas likuma 9. pants paredz, ka ja Ministru kabinets iesniedz Saeimā vai Ministru kabinets pieņem normatīvo aktu, kas izraisa valsts budžeta likumā plānoto valsts budžeta ieņēmumu samazinājumu, Ministru kabinets nodrošina, ka vienlaikus stājas spēkā arī tāds normatīvais akts vai tādi normatīvie akti, kas kompensē ieņēmumu samazinājumu. Kompensēšana notiek, palielinot ieņēmumus vai samazinot izdevumus.

Attiecīgi virzot informatīvā ziņojuma 4.2. sadaļā “Priekšlikumi turpmāko pasākumu īstenošanai” minēto likumprojektu “Grozījumi Pievienotās vērtības likumā”, attiecinot atbrīvojumu no PVN uz abonēto preses izdevumu piegādes pakalpojumiem, kurus sniedz UPP sniedzējs kā UPP grozā esošos pakalpojumus, Satiksmes ministrijai vienlaicīgi būs jāpiedāvā pasākumi, kas kompensēs PVN ieņēmumu samazinājumu.
Piedāvātā redakcija
-
	Nav ņemts vērā
Ziņojuma mērķis ir sniegt informāciju par esošo situāciju un turpmākas rīcības plānu,  neveicot iespējamo risinājumu izvērtējumu.
Līdz ar to, šajā ziņojumā nav jāvērtē citā tiesību aktā paredzēto grozījumu ietekmi uz valsts budžetu.
Detalizēts ietekmes novērtējums par PVN ieņēmumu samazinājumu, iekļauts likumprojekta “Grozījums Pievienotās vērtības likumā” anotācijā. (26-TA-694)
	Informatīvais ziņojums
-

	2.
	Informatīvais ziņojums
Informatīvais ziņojums par universālā pasta pakalpojuma nodrošināšanu
	Iebildums (FM - 15.04.2026.)
Šobrīd ziņojumā informācija par izmaksām abonētās preses piegādei, kas sedzamas no valsts budžeta, minēta vairākās ziņojuma vietās un no sniegtās informācijas nav iespējams novērtēt, kā paredzēts izpildīt protokollēmuma projekta 3.punktā noteikto. Vēršam uzmanību, ka  ziņojuma sadaļā “Ievads” sniegta informācija, ka saskaņā ar Latvijas Pasta sniegtajiem datiem nepieciešamā finansējuma apmērs abonētās preses piegādes izmaksām 2026. gadam ir 9 226 315 EUR (ar PVN) un 2027. gadam ir 9 226 315 EUR (ar PVN), vienlaikus ziņojuma 1.4.sadaļā norādīts, ka Latvijas Pasta aprēķinātās prognozes 2027. gadam liecina, ka arī gadījumā, ja abonēto preses izdevumu piegādes pakalpojumi tiks atbrīvoti no PVN piemērošanas, prognozētā summa maksājumiem par abonēto preses izdevumu piegādes pakalpojumiem no valsts budžeta būtu 7 625 053 EUR, attiecīgi abas prognozes pārsniedz Satiksmes ministrijai pieejamo budžeta līdzekļu apmēru šim mērķim. Turklāt no 2027.gadam minētajiem prognozētajiem izmaksu apmēriem secināms, ka atbrīvojums no PVN veidotu potenciālo izmaksu samazinājumu valsts pusē 1 601 262 EUR apmērā, bet ziņojuma 2.4. sadaļā norādīts, ka no PVN atbrīvojuma piemērošanas iespējamais ieguvums lēšams 1,2 milj. EUR.
Savukārt attiecībā uz iespējamiem risinājumiem izmaksu samazināšanā saistībā ar piegādes kvalitātes prasību izmaiņām un abonētās preses piegādes maksājuma procentuālo sadalījumu starp valsti un preses izdevējiem ziņojuma 2.sadalas 2.tabulā tiek sniegta informācija no Ministru kabineta 2025. gada 2. septembra sēdē izskatītā ziņojuma, bet nav sniegta informācija ar aktuālo novērtējumu, ievērojot ziņojumā 2.2. un 2.3. sadaļā norādīto, tai skaitā par jau panākto vienošanas, ka preses izdevējiem maksājumu pieaugums nepārsniegtu 11%.
Ņemot vērā minēto, lūdzam ziņojuma 2.2. un 2.3. sadaļu papildināt ar informāciju par aktuālo novērtējumu potenciālam izmaksu samazinājumam saistībā ar šajās sadaļā norādīto, pārskatīt un precizēt ziņojuma 2.4.sadaļā norādīto potenciālo izmaksu samazinājumu, lai sniegtā informācija nav pretrunā citās ziņojuma sadaļās sniegtajai informācijai, kā arī ziņojuma 4. sadaļu papildināt ar kopsavilkumu informāciju par kopējo izmaksu novērtējumu un potenciālo izmaksu ietaupījumu no risinājumiem izmaksu samazināšanai.
Piedāvātā redakcija
-
	Nav ņemts vērā
Informatīvajā ziņojumā precizētas prognozes par nepieciešamā finansējuma apmēru. Taču ziņojuma 2.tabulā  ietverto informāciju ar Latvijas Pasta prognozēm par iespējamo ietaupījumu nevar mainīt, jo tā ņemta no jau Ministru kabinetā izskatītā tiesību akta, līdz ar to varētu būt datu nesakritība, jo 2.tabulā izmantotas prognozes, kas aprēķinātas 2025.gada otrajā pusgadā, bet šī informatīvā ziņojuma 1.4. sadaļā norādītas 2026. gadā  aktualizētās prognozes. 
Vēršam uzmanību, ka  precizētais informatīvais ziņojums neparedz potenciālo risinājumu analīzi un monetāro izvērtējumu, bet sniedz tikai informāciju par esošo situāciju un problēmām. Turpmāk plānots darba grupā strādāt pie iespējamo risinājumu izstrādes saskaņā ar ziņojumā 4.2.sadaļā iekļauto pasākumu plānu. Pēc darba grupā izstrādātajiem priekšlikumiem tiks izstrādāts informatīvais ziņojums ar konceptuālajiem risinājumiem, kurā tiks veikts novērtējums par potenciālo izmaksu ietaupījumu no risinājumiem izmaksu samazināšanai.
	Informatīvais ziņojums
-

	3.
	MK sēdes protokollēmuma projekts
4. Satiksmes ministrijai sagatavot un satiksmes ministram līdz 2026. gada 30. decembrim iesniegt noteiktā kārtībā Ministru kabinetā ziņojumu ar priekšlikumiem konceptuāliem risinājumiem turpmākam universālā pasta pakalpojuma nodrošināšanas modelim.
	Iebildums (FM - 15.04.2026.)
Protokollēmuma projekta 2.punkts paredz atbalstīt ziņojuma 4.2.sadaļā sniegtos priekšlikumus turpmāko pasākumu īstenošanai un minētajā ziņojuma sadaļā ir norādīts pasākums “Informatīvā ziņojuma izstrāde par konceptuālajiem priekšlikumiem UPP modelim, kas būtu piemērojams no 2029. gada 1. janvāra, un iesniegšana MK” ar termiņu 2026. gada II pusgads, attiecīgi lūdzam svītrot protokollēmuma projekta 4.punktu, jo attiecīgais uzdevums jau izriet no protokollēmuma projekta 2.punktā paredzētā.
Vienlaikus, ja Satiksmes ministrija uzskata, ka šāds punkts protokollēmuma projektā ir jāsaglabā, tad arī citi ziņojuma 4.2.sadaļas pasākumi ir jānorāda kā uzdevumi atsevišķos protokollēmuma projekta punktos un jāsvītro protokollēmuma projekta 2.punkts.
Piedāvātā redakcija
-
	Ņemts vērā
Protokollēmuma projekta 4.punkts  ir svītrots.
	MK sēdes protokollēmuma projekts
-

	4.
	Informatīvais ziņojums
Informatīvais ziņojums par universālā pasta pakalpojuma nodrošināšanu
	Priekšlikums (FM - 15.04.2026.)
Lūdzam informatīvā ziņojuma 2.4. sadaļā izvērtēt un svītrot otro rindkopu, jo, mūsuprāt, tā nav informatīvā ziņojumā ietverama informācija.
 
Piedāvātā redakcija
-
	Nav ņemts vērā
Informācija par saraksti ar Finanšu ministriju par grozījumiem Pievienotās vērtības nodokļa likumā nav svītrota, jo tas  ir būtisks apliecinājums saskaņojumam ar Finanšu ministriju.
	Informatīvais ziņojums
-

	5.
	Informatīvais ziņojums
Informatīvais ziņojums par universālā pasta pakalpojuma nodrošināšanu
	Priekšlikums (KM - 14.04.2026.)
Kultūras ministrija lūdz informatīvo ziņojumu papildināt ar aprēķiniem un veikt ietekmes, kādu var radīt uz kopējo pasta sistēmu un tarifiem izvērttējumu, ja preses izdevēji, kas ir drukāti preses izdevumus krievu valodā neizvēlētos turpināt izmantot UPP pakalpojumus. Šobrīd sniegts izvērtējams, ka visi preses izdevēji turpinās izmantot UPP neatkarīgi no piegādājamā preses izdevuma valodas, tādēļ jāveic risku analīze tam, kāda ietekme uz preses piegādes izmaksām var rasties, ja UPP preses izdevēji vairs neizvēlās izmantot preses izdevumiem, kas netiek izdoti latviešu valodā. Risku analīzi jāveic izvērtējot dažādus scenārijus, piemēram, kas notiek, ja līdz ar jaunu valodu piemērojama regulējumu UPP samazinās piegāde. Tāpat nav veikta riska analīze, ja izdevēji, kas izdod izdevumus krievu valodā un veido šos 9,6% no kopējiem piegāžu apjomiem izlemj neizmantot UPP pakalpojumus. Riska analīze jāveic par to, kas notiek, ja UPP pakalpojumus vairs neizvēlas izmantot puse, viena trešdaļa, vai divas trešdaļas no preses izdevējiem. Un projekciju kā tas varētu ietekmēt pārējo preses piegādi un tarifu.
 
Piedāvātā redakcija
-
	Nav ņemts vērā
Satiksmes ministrija atkārtoti vērš uzmanību, ka precizētais informatīvais ziņojums neparedz potenciālo risinājumu izvērtējumu, bet sniedz tikai informāciju par esošo situāciju un problēmām. Turpmāk plānots darba grupā strādāt pie iespējamo risinājumu izstrādes saskaņā ar ziņojumā 4.2.sadaļā iekļauto pasākumu plānu. Pēc darba grupā izstrādātajiem priekšlikumiem tiks izstrādāts informatīvais ziņojums ar konceptuālajiem risinājumiem, kurā tiks veikta risku analīze.
	Informatīvais ziņojums
-

	6.
	Informatīvais ziņojums
Informatīvais ziņojums par universālā pasta pakalpojuma nodrošināšanu
	Priekšlikums (FM - 15.04.2026.)
Izziņā attiecībā uz Finanšu ministrijas priekšlikumu papildināt ziņojuma 2.1.sadaļas otro rindkopu ar informāciju, kādi ir Latvijas Pasta veiktie izmaksu optimizācijas pasākumi un kā veikta neefektīvo izmaksu sadale, norādīts, ka tas ir ņemts vērā, tomēr papildinājumi ziņojumā nav veikti. Lūdzam attiecīgi papildināt vai arī izziņā skaidrot, kāpēc priekšlikums sniegt šādu informāciju, netiek ņemts vērā.
Piedāvātā redakcija
-
	Nav ņemts vērā
Latvijas Pasts veica vairākus pasākumus iekšējo procesu uzlabošanai, lai mazinātu pakalpojumu sniegšanas izmaksas, taču šo pasākumu detalizēts apraksts nav šī ziņojuma mērķis.
	Informatīvais ziņojums
-

	7.
	Informatīvais ziņojums
Informatīvais ziņojums par universālā pasta pakalpojuma nodrošināšanu
	Priekšlikums (FM - 15.04.2026.)
Lūdzam ziņojuma 1.tabulai pievienot skaidrojumu, kāpēc norādītās summas ailē “Kopā veikti maksājumi no SM budžeta par UPP nodrošināšanu (EUR)” nesakrīt ar valsts budžeta finansējuma apmēru, kas izmaksāts no Satiksmes ministrijas budžeta attiecīgajā gadā.
Piedāvātā redakcija
-
	Ņemts vērā
Ziņojuma 1.tabula papildināta ar izvērstu informāciju, no kādiem avotiem un kādā apmērā tika veikti maksājumi UPP sniedzējam par attiecīgajā periodā sniegtajiem abonēto preses izdevumu piegādes pakalpojumiem un UPP tīro izmaksu kompensāciju.
Papildus ziņojums papildināts ar 1.a tabulu, kurā sniegta informācija par Satiksmes ministrijai piešķirto finansējumu un izmaksu segšanai piesaistīto finansējumu no citiem avotiem (EUR). 
Finanšu ministrijas minētā starpība rodas, jo, ņemot vērā Satiksmes ministrijai piešķirto līdzekļu nepietiekamību maksājumu veikšanai kārtējā budžeta gadā, uzkrātie valsts parādi tika maksāti no nākamā gada budžeta līdzekļiem, vai piesaistot papildu finansējumu no citiem avotiem, ko apliecina 1.tabulā norādītie dati.
	Informatīvais ziņojums
-

	8.
	MK sēdes protokollēmuma projekts
3. Plānoto pasākumu īstenošanu nodrošināt no iesaistītajām institūcijām piešķirtajiem budžeta līdzekļiem,  tai skaitā ievērojot Ministru kabineta 2025. gada 4. novembra sēdes protokola Nr. 46 39. § 2.punktā  un 2025. gada 9. decembra sēdes protokola Nr. 51 76. § 3.punktā  Satiksmes ministrijai un Kultūras ministrijai doto uzdevumu.
	Priekšlikums (KM - 14.04.2026.)
Lūgums pārstrādāt protokollēmuma 3.punktu, izsakot to šādā redakcijā: 
3. Plānoto pasākumu īstenošanu nodrošināt no Satiksmes ministrijai piešķirtajiem budžeta līdzekļiem,  tai skaitā ievērojot Ministru kabineta 2025. gada 4. novembra sēdes protokola Nr. 46 39. § 2.punktā  un 2025. gada 9. decembra sēdes protokola Nr. 51 76. § 3.punktā  Satiksmes ministrijai dotos uzdevumus. 
Piedāvātā redakcija
3. Plānoto pasākumu īstenošanu nodrošināt no Satiksmes ministrijai piešķirtajiem budžeta līdzekļiem,  tai skaitā ievērojot Ministru kabineta 2025. gada 4. novembra sēdes protokola Nr. 46 39. § 2.punktā  un 2025. gada 9. decembra sēdes protokola Nr. 51 76. § 3.punktā  Satiksmes ministrijai dotos uzdevumus. 
	Nav ņemts vērā
Ministru kabineta 2025. gada 4. novembra sēdes protokola Nr. 46 39. § 2.punktā uzdevums uzdots abām ministrijām -Satiksmes ministrijai un Kultūras ministrijai, līdz ar to Kultūras ministrija arī ir atbildīga par minētā uzdevuma izpildi.
	MK sēdes protokollēmuma projekts
3. Plānoto pasākumu īstenošanu nodrošināt no iesaistītajām institūcijām piešķirtajiem budžeta līdzekļiem,  tai skaitā ievērojot Ministru kabineta 2025. gada 4. novembra sēdes protokola Nr. 46 39. § 2.punktā  un 2025. gada 9. decembra sēdes protokola Nr. 51 76. § 3.punktā  Satiksmes ministrijai un Kultūras ministrijai doto uzdevumu.



